als_Latn dik_Latn ron_Latn
Nuhi Mazreku- Mësuesi atdhetarë që themeloi shkollën e parë shqipe në Halmstad të Suedisë
Nga Astrit GASHI – Halmstad
Foto: Ragip Begaj krytari i Malisheves dhe mesuesi Nuhi Mazreku
Në Halmstad të Suedisë nën organizimin e mësuesit Nuhi Mazreku, u mbajt jubileu i 30-të i shkollës shqipe. Ky përvjetor filloi me intonimin e tre himneve kombtarë, suedez dhe të Kosovës, nga orkestra Okarina për të vazhduar me “Shqiponjat Dardane” nga Förslövi dhe për të adhaur ë vonë me “Shqiponjat e Halmstadit”.
Është ky ansambli i nxënësve shqiptarë në Suedi, që me aq shumë zell e dashuri kultivojnë folklorin e traditën shqiptare, ashtu siç e prezantuan edhe sonte për të gjithë të pranishmit, të cilët për pak qaste kishin ndjesinë se janë në vendlindjet e tyre e jo në Suedinë e largët. Për këtë me meritori është koreografi i njohur Muhamet Sopi i cili i beri ket “Shqiponja ” të fluturojnë në skene.
Ishin shumë fëmijë të talentuar si në violinë, vallëzim e këndim.
Takimi dhe përqafimet e tyre ngjallën shumë emocione, dashuri dhe nostalgji për vendin. Disa nga ta ishin: violinistja Krenare Beqiri, e cila luajti me violinë një pjesë nga “Katër stinët e vitit” të kompozitorit të njohur Antonio Vivaldi, pjesën “Pranvera”.Loresa këndoi këngën “Qengji i vogël”. Elona Zeneli këndoi këngën “Oj Kosovë nëna ime”. Arta dhe Lejdina Hajra u prezantuan me këngën “Stupid Love”. Aulona Topilla me vjershën “Ai nuk do të vdes kurrë”, ndërsa Diellza Sylejmani recitoi vjershën “Kujtoj mësuesin”. QKA “Okarina” u prezantua me këngët: “Moj e bukura Shqipëri”- këndoi Edona Berisha, “Drenushës”- këndoi grupi: Ariana, Edona, Diana dhe Albiona, “Këngë moj”- këndoi grupi: Ariana, Edona, Diana dhe Albiona. Alketa Dakaj, recitoi vjershën “Lokja” dhe “Na pret Kosova”. Erëza Sylejmani recitoi vjershën “Vjershë Kosovës”. Agnesa Gashi recitoi vjershën “Fluturojnë shqiponjat”, ndërsa Arianë Jashari këndoi këngët: “Yours” dhe “Poçari”- me tekst të Dritëro Agollit. Flaka Haxhani :“Shqipëri o jete gjatë” Diana Veseli :“Sa te dua Shqipëri” * Granit Fejzullahi “Djali Sqiptar”* Grupi i recituseve: Garaniti,Diana, Lirjon, dhe Flaka me recitalin “Gjuha shqipe.”Mysafirët patën rastin të dëgjojnë edhe grupi folklorik nga Halmstadi me rapsodët: Ferat Meha, Myzafer Krasniqi. E për një atmosferë sa me të hareshme u përkujdesen dhe Donika Berisha ne tupanë si dhe solistja e mirënjohur Mevlude Mehmeti dhe Nazif Hajra.
Foto:Shqiponjat e Halmstadit
Sa i përket temës së këtij jubileu, një evokim të shkurtër për rrugën e gjatë të shkollës shqipe në Halmstad e prezantoi profesor Qerim Raqi në emër të kolegëve të tij: Shaban Gashi, Sabri Neziri dhe vet organizatorit Nuhi Mazrekut. Në emër të komunës së Halmstadit vendit nikoqir kryetari i këtij qyteti Karl Fredrik Graff në fjalën e tij falënderoi mësuesit për punën e tyre që kanë bërë me fëmijët shqiptarë të këtij qyteti duke dhënë një porosi .
“Është shumë me rëndësi të mësosh gjuhën e nënës kudo që të jesh. Pa e mësuar mirë gjuhën e nënës asnjëherë nuk do të arrish të mësosh një gjuhë tjetër. Këtë e kanë mësuar mirë nxënësit shqiptarë dhe ndihem shumë mirë sonte në mesin tuaj”.
Fjalë përshëndetëse në këtë jubile mbajtën dhe Ragip Begaj krytari i Komunës se Malishevës, i cili tha se “ Sonte jam i gëzuar që jam këtu në mesin e këtyre nxënsve. Do ti mungonte diqka jetës sime pa këtë mbrëmje të madhe në këtë qytet suedez. Falënderojmë kryetarin e komunës së Halmstadit, dhe gjithë këta mësues që punuan me vite që sot të të ndjehemi krenar dhe me shumë respekt për ta dhe punën e tyre. Këtë jubile e përshëndeti edhe Hajdin Abazi, ish Zv. Minstri i Kulturës, i cili tha “Ishte pikërisht shumë nga nxënësit e kësaj shkolle, që i dolën zot kombit kur kishte shumë nevojë për ta. Arsimimi dhe rendesia e pervetsimit te gjuhes amtare ka nje rendesi te veqantë dhe per vete integrimin e ketyre nxeneseve ne shoqerine ku jetojne. Për kete i falmenderojme shtetin suedez për mundesin e arsimimit ne gjuhen amtare”. Fjalë përshëndetëse mbajtën edhe Ismail Rugova, Mustafë Bajrami, Muhamet Muriqi, Isuf Topilla,Xhevat Isufi etj.
Sa i përket organizatorit, z. Nuhi Mazreku, ai njihet si njëri ndër njerëzit më atdhetarë që jetojnë në Suedi. Por, atdhedashurinë ai nuk e kishte vetëm pjesë të diskursit të tij politik, por shumë më tepër atdhedashuria për të ishte sinonim i veprave konkrete për të mirën e kombit. Përgjatë 30 viteve të tij të qëndrimit të tij në Suedi (ku ende vazhdon të jetoj e veproj) mësuesi Nuhi përmes punës së tij diti të zgjojë vetëm respekt dhe dashuri tek të gjithë njerëzit. Sot, ai gëzon respekt të madh jo vetëm në mesin e bashkatdhetarëve por edhe në qarqet suedeze qe sonte ishin të përfaqësuara me nivelet me te larta me kryetarin e komunës së Halmstadit Karl Fredrik Graff Në vitin 1985, mësuesi Nuhi Mazreku dhe Lule Kurteshi vendosen të hapin shkollën e parë shqipe në Halmstad, në regjionin e Halandit!
Ishte ky ‘kopshti’ i parë ku fëmijët shqiptarë mundën të mësojnë dhe kultivojnë edhe më shumë gjuhën e gjysheve e gjyshërive të tyre. Ndërsa prindërit shqiptarë ishin më se mirënjohës për punën e palodhshme të Nuhiut si dhe miqëve të tij, për hapjen e kësaj shkolle për të vazhduar pas disa viteve dhe në qytetin Laholmit. Edhe shteti suedez kishte konsideratë të lartë për mësuesin Nuhi dhe përkushtimin e tij. Andaj, me rastin e 25 vjetorit të punës së tij si Mësues i Gjuhës Shqipe, Komuna e Halmstadit i ndan mirënjohje, duke e nderuar punën dhe përkushtimin e palodhshëm të tij në themelimine shkollës shqipe si dhe angazhimin e vazhdueshëm intelektual të tij në Suedi dhe më gjërë.
Ndonëse dhuratë simbolike, kjo tregon gadishmërinë e madhe të shtetit suedezë për të përkrahur njerëzit me vlera të mirëfillëta si dhe gadishmërinë për të mbështeur në vazhdimësi shqiptarët e vendosur në Suedi. Ishte pjesë e gjeneratës së parë që migroj në Suedi. Pas mbëritjes, vendoset në qytetin e Halmstadit ku jeton edhe sot e kësaj dite së bashku me familjen, nipërit dhe mbesat. Për shkak të historisë së tij të rëndë dhe torturave të mëdha që kishte pësuar nga regjimi jugosllav, Nuhiu po në këtë vit fiton të drejtën e azilit politik. Ndonëse jo e lehtë kjo rrugë, sidomos për një intelektual të kalibrit të Nuhiut, ai nuk i’u dorëzua dhimbjes dhe mungesës së atdheut por i’u dorëzua punës së vazhdueshme për sensibilizimin e e çështjes sonë kombëtare.
Gjatë gjithë kohës, ai së bashku me shumë bashkatdhetarë (Xhemajl Duraku, Milaim Zeka, Kosove Rexhe Balaj etj) tjerë organizuan demonstrata dhe aktivitete të ndryshme kulturore jo vetëm në Suedi por edhe vende tjera të Europës, me të vetmin qëllim jetësimin e Republikës së Kosovës si dhe ruajtjen e kultivimin e gjuhës, kulturës dhe traditës sonë të bukur shqipe.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn